पाएं अपने शहर की ताज़ा ख़बरें और फ्री ई-पेपरडाउनलोड करें
अम्बाला. ट्विनसिटी के कॉलेजों में मंगलवार से प्रॉस्पेक्टस मिलने शुरू होंगे। सभी कॉलेजों में दाखिला फार्म जमा कराने की अंतिम तिथि 30 जून तक है। पहली जुलाई से कॉलेजों में कट ऑफ लिस्ट लगनी शुरू हो जाएगी। दाखिले को लेकर विद्यार्थियों में भी बेचैनी शुरू हो गई है। वे दाखिला लेने की तैयारियों में भी जुटे हुए हैं।
उधर, कॉलेजों में भी इस बार कई नए कोर्स शुरू किए गए हैं। प्रिंसिपलों ने बताया कि कॉलेज में विशेषज्ञों की कमेटी गठित की गई है जो दाखिले के दौरान विद्यार्थियों की सहायता करेगी। विद्यार्थियों ने कैंट व सिटी के कॉलेजों में दाखिले के लिए चक्कर लगाने शुरू कर दिए हैं।
कॉलेज में नहीं बढ़ी सीटें: किसी भी कॉलेज में किसी भी कोर्स में इस साल अभी तक कोई भी सीट नहीं बढ़ाई गई। गत वर्ष बीकॉम में दाखिला लेने के लिए विद्यार्थियों में सबसे ज्यादा होड़ थी। बहुत से विद्यार्थी इस संकाय में दाखिला लेने से वंचित रह गए थे। विद्यार्थियों को मजबूरी में अन्य संकायों में दाखिला लेना पड़ा था। इस बार भी कॉमर्स संकाय में उतनी ही सीटें हैं।
कुछ कॉलेजों में नए कोर्स शुरू: सिटी के एसए जैन कॉलेज के प्रिंसिपल डॉ. प्रदीप स्नेही ने बताया कि इस सत्र से बीए मास कम्युनिकेशन कोर्स शुरू किया गया है जिसमें 20 सीटें हैं। पहली जुलाई को पहली कट ऑफ लगेगी। डीएवी कॉलेज (लाहौर) के प्रिंसिपल डॉ. मांगेराम गुप्ता ने बताया कि इस वर्ष एमएसई मैथेमैटिकल (60 सीट), बीएसई फैशन डिजाइनिंग (30 सीट) का कोर्स शुरू होगा।
फैशन डिजाइनिंग एंड टैक्सटाइल कोर्स शुरू: एमडीएसडी गर्ल्स कॉलेज की प्रिंसिपल किरण आंगरा ने बताया कि बीएसई फैशन डिजाइनिंग एंड टैक्सटाइल (यूजीसी की ओर से संचालित) कोर्स शुरू किया गया है। उन्होंने बताया कि कि यह नया कोर्स है जो जिले के किसी के कॉलेज में नहीं है। कोर्स में 40 सीटें हैं। इसके अलावा फंक्शनल इंग्लिश विषय भी शुरू किया गया है जिसमें 30 सीटें है।
कॉलेज कब
एसए जैन 11 जून
डीएवी (लाहौर) 11 जून
एमडीएसडी गर्ल्स 12 जून
एसडी (लाहौर) 12 जून
पीजी गवर्नमेंट, कैंट 15 जून
गवर्नमेंट गर्ल्स सिटी 15 जून
जीएमएन 11 जून
आर्य गर्ल्स 12 जून
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hne_Deva awa_Deva mai_Deva awa_Deva kas_Deva kas_Deva mag_Deva mai_Deva zho_Hant eng_Latn